Jentera penyudah tumpul
FAIZAL BUJANG LIGA M3 2020 PENGEMUDI Sarawak United
II, Sam Timbe mengakui kegagalan jentera serangan menjaringkan sebarang gol
disifatkan antara salah satu faktor penyumbang kekalahan tipis (1-0) pasukannya
ketika menentang Melaka United FC pada aksi buka tirai kempen Liga M3 2020 di
Stadium Sarawak, Petra Jaya malam kelmarin. “Perlawanan yang
cukup sengit sekali sepanjang tempoh perlawanan. “Kita mempunyai
banyak peluang terbaik cuma penyerang kami tidak berupaya untuk menjaringkan
sebarang gol,” ujar Sam ketika mengulas persembahan anak-anak buahnya. Menurut Sam, jika
deretan peluang dimiliki barisan serangan berjaya menghasilkan gol mungkin
segalanya akan berubah. “Itulah kelemahan
yang ketara saya lihat. Apa pun, saya percaya masalah ini tidak berlarutan
untuk perlawanan mendatang,” tambah Sam lagi. Gol tunggal Melaka
United FC malam kelmarin dijaringkan Amirul Syafiq Abdul Rahim minit ke-58. Selepas ini Sarawak
United II akan menentang kelab PIB FC di Stadium Mini Shah Alam pada 15 Mac. 
See author's posts
